Xas ulamma mačči deg lebḥar i d-tezga, meɛna semman-as Tigzirt. I wacuɣer ? Ɣef wakken i aɣ-dnnan, mi ara twaliḍ seg lebɛid amekkan-a, yettban-d am wakken d tigzirt d axel n lebḥar. zik, imezdaɣ-is, kkan-d seg Wat Wasif. Syin, ruḥen-d s At Yanni ddaw leɛnaya n Sidi Ali Ouyahia i asenyemlan amekkan-a. Nnan-d iḍegger taɛekkazt-is, syin yebna lǧameɛ deg umekkan anda i d-teṣbeḥ u bdan ttasen-d yimezdaɣ deg Wat Wasif ɣer din. Deg tazawara ɣer tama n lǧameɛ, syin tettimɣur taddart. Akka i yefra Sidi Ali Ouyahia taɛdawit i yellan gar-asen. Am wakken yesdukken cmel n tudrin-agi n At Yanni.